**ΔΗΛΩΣΕΙΣ ΜΕΛΩΝ ΤΟΥ ΑΜΕΡΙΚΑΝΙΚΟΥ ΚΟΓΚΡΕΣΟΥ**

**VERN BUCHANAN (Επικεφαλής αντιπροσωπείας)**

«Σας ευχαριστώ πάρα πολύ, κ. Πρόεδρε, νιώθω σαν να βρίσκομαι στο σπίτι μου. Είμαστε πολλοί εδώ, χαιρόμαστε που βρισκόμαστε στην Ελλάδα, οκτώ μέλη αντιπροσωπείας του Κογκρέσο.

Ως νέος, είχα βρεθεί πάρα πολλές φορές στα Σαββατοκύριακα μου, στην Greek Town, στο Detroit, όπου είχα απολαύσει ελληνικές παραδόσεις. Ελπίζω κι εδώ στο γεύμα μας να απολαύσω ούζο…

Είναι πολύ σημαντικό για εμάς, να έρθουμε εδώ και να χτίσουμε την σχέση μεταξύ Ελλάδας και ΗΠΑ και την εταιρική σχέση, να την ανεβάσουμε στο επόμενο επίπεδο. Ήταν πολλά τα μέρη που μπορούσαμε να πάμε. Όμως επιλέξαμε να έρθουμε εδώ και είμαστε προσηλωμένοι σε αυτό τον σκοπό.

Προσωπικά το παρελθόν μου, η καριέρα μου είναι στον ιδιωτικό τομέα αλλά εδώ θέλουμε να ενισχύσουμε πάρα πολύ και τα οικονομικά και τη δημοκρατία».

Ευχαριστούμε και πάλι που μας είδατε και επαναλαμβάνω ότι είμαστε εδώ οκτώ μέλη από το Κογκρέσο που ήρθαμε να συναντήσουμε έναν στρατηγικό μας εταίρο και να σας ξαναπώ πόσο σημαντική είναι η σχέση μας μαζί σας. Είμαστε εδώ για να ακούσουμε τις σκέψεις και τις ιδέες σας για το πως μπορούμε να φέρουμε τη σχέση αυτή σε ακόμη υψηλότερο επίπεδο».

**DINA TITUS (Μέλος Κογκρέσου)**

«Σας ευχαριστούμε πολύ, εκτιμούμε πάρα πολύ την φιλοξενία σας εδώ. Εγώ είμαι ελληνικής καταγωγής, η μητέρα μου είναι Ελληνίδα και κάθε φορά που προσγειώνομαι στην Ελλάδα αγγίζει την καρδιά μου.

Η σχέση της Ελλάδας και των Ηνωμένων Πολιτειών είναι πάρα πολύ σημαντική για εμάς καθώς είστε ο πιο σημαντικός μας εταίρος στην ανατολική πλευρά του ΝΑΤΟ.

Βρίσκεστε σε μια στρατηγική θέση, διαδραματίζοντας σημαίνοντα ρόλο σε αυτή την πλευρά του κόσμου και εμείς βασιζόμαστε πολύ σε εσάς για να παίξετε αυτό τον ρόλο. Είστε η πρώτη δημοκρατία του κόσμου και εμείς μια δημοκρατία που προσπαθεί να αντιγράψει στην ουσία όλα αυτά που μας μάθατε πριν από αιώνες.

Όπως μπορούμε θα ενισχύσουμε τη σχέση μεταξύ των δύο πλευρών, και αυτό είναι που θέλουμε να κάνουμε.  Να έρθουμε σε επαφή, ενδεχομένως, με την ομογένεια στην Αμερική, να συζητήσουμε πολιτικές που ενδιαφέρουν και είναι επωφελείς και για τις δύο πλευρές. Θέλουμε να κάνουμε ό,τι περνά από το χέρι μας.

Σας μεταφέρω τους θερμούς χαιρετισμούς της προηγούμενης Προέδρου της Βουλής των Αντιπροσώπων, της κυρίας Πελόζι, η οποία έχει έρθει πολλές φορές στην Ελλάδα».